ওয়েব ডেস্ক: মেট্রো রেল রিক্রিয়েশন ক্লাবের নির্বাচনের ফল ঘোষণাই করতে পারল না মেট্রো কর্তৃপক্ষ। ভোটে তৃণমূল সমর্থিত ইউনিয়নের হার হয়েছে, এই খবর চাউর হতেই বুধবার রাত ৯টা থেকে সাড়ে ১২ টা পর্যন্ত ঘেরাও অবস্থানে বসেন মদন মিত্রের অনুগামী মেট্রো রেলের তৃণমূল কর্মীরা। মেট্রো ভবনের গেট আটকে চলে অবস্থান। পরিস্থিতি নিয়ন্ত্রণে পুলিস, RPF মোতায়েন থাকলেও ভোট গণনা ঘিরে চলে মারামারি। বাম সমর্থিত মেনস ইউনিয়নের অভিযোগ ১৩ প্যানেলের ভোটে জয় পেয়েছে তারাই। একই দাবি তৃণমূলেরও। গোলমালের জেরে সরকারিভাবে ভোটের ফল ঘোষণা স্থগিত থাকে বুধবার রাতে। আজ ফের মেট্রো ভবনে অশান্তির আশঙ্কা করছে পুলিস।